Гайдзі Клюм

**Гайдзі Клюм** (; нарадзілася 1 чэрвеня 1973 году, Бэргіш-Глядбах) — нямецкая топ-мадэль, акторка і тэлевядучая.

## Біяграфія
З канца 1990-х гадоў Гайдзі Клюм лічыцца адной з самых вядомых мадэляў у сьвеце. Яе кар’ера пачалася ў 1992 годзе, калі яна выйграла галоўны прыз у *Late-Night-Show* Томаса Готшалка. 19-гадовая школьніца спаборнічала супраць 25 000 канкурэнтак і ў якасьці прыза падпісала кантракт з мадэльным агенцтвам на 300 000 даляраў. Пасьля заканчэньня школы яна адмовілася ад вучобы на дызайнэра адзежы ў Дусэльдорфе і замест гэтага занялася сваёй кар’ерай. З 1993 году Клум жыве ў ЗША.

Сусьветная вядомасьць прыйшла да Гайдзі Клюм у 1998 годзе, калі яе фота ў купальніку было надрукавана на вокладцы амэрыканскага часопіса *[[Sports Illustrated]]*, чый тыраж дасягае ў ЗША 20 млн. Акрамя таго Клум стала адной з кіроўных мадэляў кампаніі *[[Victoria's Secret]]*, адным з «анёлаў». Таксама вышлі папулярныя часопісы *[[Vogue (часопіс)|Vogue]]* і *[[Elle]]* з фатаграфіяй Гайдзі на вокладцы. Аднак Клум ніколі не прыналежыла да групы мадэляў, якія выходзілі на подыюмы падчас вялікіх паказаў у Парыжы, Міляне або Нью-Ёрку.

### Рэкляма
Клум удзельнічае ў рэклямных кампаніях *Katjes* (выпускаюць ласункі), з 2005 году для сеткі рэстаранаў хуткага сілкаваньня *[[McDonald’s]]*. Яна таксама рэклямуе абутковыя маркі Stiefelkonig, Birkenstock, сродкі для кладкі валасоў Taft ад канцэрна *[[Henkel Group]]*, сетку супэрмаркетаў SPAR, удзельнічае ў рэклямнай кампаніі *[[Douglas Holding|Douglas]]*, а з восені 2007 году разам са сваім мужам Сылам рэклямуе новую мадэль Volkswagen *Tiguan*.

Сваю папулярнасьць Клум выкарыстае для пасьпяховага продажу прадуктаў, якія выпускаюцца пад імем Гайдзі Клюм. Гэта, напрыклад, саладосьці, упрыгожваньні, калекцыя адзежы (разам з Otto), парфумэрыя. Нью-ёрскі ювэлір* Mouawad* стварае разам з Клум калекцыю, ён жа штогод афармляе бюстгальтар з дыямэнтамі, які Клум прадстаўляе на паказе *Victoria’s Secret*.

У сьнежні 2004 выйшла першая кніга Клум *Klum’s Body of Knowledge: 8 Rules of Model Behavior (to Help You Take Off on the Runway of Life)*.

### Кіно, музыка, тэлебачаньне
Гайдзі Клюм часам прапаноўваюць ролі ў кіно- й тэлефільмах, дзе яна часьцей за ўсё выконвае ролю самой сябе. Напрыклад, у сыткоме *Spin City* яна гуляла ў сямі сэрыях фотамадэль Гайдзі Клюм, таксама эпізадычныя ролі ў сэрыяле «Сэкс у вялікім горадзе» і ў фільме «Д'ябал носіць Прада».

У сьнежні 2004 на тэлебачаньні выйшаў праект *Project Runway*, у якім журы выбірае, каго з дванаццаці кандыдатаў можна назваць найлепшым дызайнэрам. Клюм зьяўляецца ня толькі адным з 11 прадусараў, але й савядучай, а таксама старшынёй журы.

У 2006 годзе на нямецкім тэлебачаньні (канал ProSieben) выйшла рэаліці-шоў *Germany’s Next Topmodel*, дзе дзяўчыны змагаюцца за галоўны прыз — кантракт з мадэльным агенцтвам *[[IMG Models]]*, аўтамабіль і вокладку нямецкага выданьня *[[Cosmopolitan]]*. За гэтым рушылі ўсьлед наступныя два сэзоны тэлешоў у 2007 і 2008 гадох.

### Асабістае жыцьцё
З 1997 па 2003 Гайдзі Клюм была замужам за стылістам Рыкам Піпіна.
 
Пасьля разводу зь ім, яна сустракалася з мэнэджарам Формулы-1 Флявіё Брыяторэ, ад якога ў яе ёсьць дачка Лені, якая нарадзілася 4 траўня 2004 году. За яго Гайдзі павінна была выйсьці замуж, але з-за здрады Брыяторэ вясельле не адбылося.

10 траўня 2005 Клюм выйшла замуж за брытанскага сьпевака Сыла. Ад яго Клюм нарадзіла двух сыноў.

## Вонкавыя спасылкі

* heidiklum.com — Афіцыйны сайт
* 
* Heidi Klum на Fashion Model Directory

Катэгорыя:Нямецкія фотамадэлі